**קייזרסלאוטרן** (בגרמנית: **Kaiserslautern**, להאזנה (מידע • עזרה)) היא עיר במדינת ריינלנד-פפאלץ בדרום-מערב גרמניה.

אוכלוסיית העיר מונה 99,469 תושבים בנוסף לכ-30,000 חיילי נאט"ו (בעיקר אמריקנים) ומשפחותיהם. סמל העיר הוא מגן בצבעים אדום ולבן עם קרפיון, שהיה המאכל האהוב על פרידריך הראשון, במרכזו.

היסטוריה
--------

יישוב פרהיסטורי באזור קייזרסלאוטרן התקיים לפחות עד שנת 800 לפנה"ס. במיזאו, עיר שנמצאת 29 קילומטרים מערבית לקייזרסלאוטרן, נחשפו קברים קלטיים בני 2,500 שנה. הממצאים נמצאים כיום במוזיאון ההיסטוריה בשפאייר.

קייזרסלאוטרן קיבלה את שמה מפרידריך הראשון, קיסר האימפריה הרומית הקדושה. בימי הביניים הפך נהר הלאוטר את החלק העתיק של העיר לאי. כמו כן, בשנים 1152-1160 נבנתה טירתו של פרידריך, מול בניין העירייה ניתן עדיין לראות שרידים מהטירה. טירה אחרת, ננשטיין, נבנתה לשמירה על המבוא המערבי של העיר.

השטיפטקירכה (Stiftkirche), הכנסייה העתיקה ביותר בקייזרסלאוטרן, נבנתה בין השנים 1250 ו-1350. בשנת 1267, לאחר שאוכלוסייתה גדלה, קיבלה העיר צ'רטר מרודולף הראשון, מלך גרמניה.

ב-1519, הפך פרנץ פון זיקינגן לבעלי טירת ננשטיין. זיקינגן היה פרוטסטנטי וננשטיין הפכה למעוז האצילים המקומיים שתמכו ברפורמציה. זיקינגן והאצילים פתחו בקרב מול הארכיבישוף של טריר, אך הם הפסידו בקרב וחזרו לננשטיין, שכותרה על ידי צבא נסיכים גרמנים קתולים חמושים בתותחים. זיקינגן עצמו נהרג בזמן ששאיפותיהם הפרוטסטנטיות של שאר האצילים דוכאו בידי הנסיכים.

רוזן האזור, יוהאן קזימיר, הגיע לקייזרסלאוטרן בזמן מלחמת שלושים השנים. כיבוש ספרדי נוקשה במשך עשר שנים הסתיים כשצבאות פרוטסטנטיים שוודיים שחררו את האזור. ב-1635 גדודים קרואטים של צבא הקיסר האוסטרי נכנסו לקייזרסלאוטרן ורצחו 3,000 מ-32,000 התושבים. העיר נבזזה ונשדדה במשך שלושה ימים. לאנדשטול ניצלה מגורל דומה כשנכנעה ללא קרב. רק 160 שנה מאוחר יותר חזרה האוכלוסייה לכמותה מלפני הקרב.

צרותיה של העיר לא תמו עם שלום וסטפליה ב-1648. מושל פפאלץ נתקל בבעיות רבות והורה על השמדת כל הטירות, כולל טירת ננשטיין. הצרפתים פלשו וכבשו את האזור מספר פעמים ושכנו בעיר בשנים 1686-1697. האזור כולו היה מוכה קרבות בין הצרפתים לגרמנים במאה ה-18. ב-1713, השמידו הצרפתים את טירת ברברוסה ואת מגדלי העיר. מ-1793 עד הבסתו של נפוליאון בקרב ווטרלו, הייתה העיר תחת כיבוש צרפתי.

לאחר נסיגת צרפת, הפכו קייזרסלאוטרן ופפאלץ למחוז בבוואריה. שלטון בוואריה הסתיים ב-1918, עם פרוץ מלחמת העולם הראשונה בה כבשו הצרפתים מחדש את האזור.

במלחמת העולם השנייה הופצצו כ-60 אחוז מהעיר על ידי מטוסי בעלות הברית. מסילת הרכבות והכבישים הראשיים היו המטרות העיקריות. המתקפות הכבדות ביותר אירעו ב-7 בינואר 11 באוגוסט ו-28 בספטמבר בשנת 1944. מקרב 20,000 הבתים שהיו בעיר, 11,000 נהרסו או נפגעו.

ב-20 במרץ 1945 חצה צבאו של עומר בראדלי את נהר הריין. קייזרסלאוטרן נכנעה ללא התנגדות והמלחמה נסתיימה באזור זה.

מבט על מרכז קייזרסלאוטרן מראש בניין העירייה.

אתרים בעיר
----------

כיום, קייזרסלאוטרן היא עיר מודרנית וטכנולוגית.

בעיר מספר אוניברסיטאות ידועות, מוסדות מחקר בינלאומיים ומכללות טכניות.

בניין העירייה הוא אחד המבנים הגבוהים בעיר, הוא נמצא בעיר התחתית. הבניין עוצב בדומה לבניין העירייה של דבנפורט, איווה, ארצות הברית - אחת מהערים התאומות של קייזרסלאוטרן. בקומה העליונה ניתן לצפות בתמונה פנורמית של העיר והאזורים סביבה.

בקייזרסלאוטרן גנים בוטנים גדולים בסגנון יפני.

ספורט
-----

קבוצת הכדורגל של העיר, פ.צ. קייזרסלאוטרן משחקת כיום (נכון לעונת 2018/19) בליגה הגרמנית השלישית.

ערים תאומות
-----------

פארק ציבורי בעיר
* ספרדספרד איגולאדה, ספרד
* יפןיפן בונקיו, טוקיו, יפן
* מקדוניהמקדוניה ביטולה, מקדוניה
* בוסניה והרצגובינהבוסניה והרצגובינה באניה לוקה, בוסניה והרצגובינה
* גרמניהגרמניה ברנדנבורג על נהר האבל, גרמניה
* פורטוגלפורטוגל גימראאס, פורטוגל
* צרפתצרפת דוזי, צרפת
* ארצות הבריתארצות הברית דבנפורט, איווה, ארצות הברית
* בריטניהבריטניה ניוהאם, לונדון, בריטניה
* דנמרקדנמרק סילקבורג, דנמרק
* צרפתצרפת סן קנטן, צרפת
* בולגריהבולגריה פלבן, בולגריה
* ארצות הבריתארצות הברית קולומביה, דרום קרוליינה, ארצות הברית
* בריטניהבריטניה רות'רהאם, בריטניה

ראו גם
------

|  |  |  |
| --- | --- | --- |
| עיינו גם בפורטל: |  | **פורטל גרמניה** |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קייזרסלאוטרן** |

* אתר האינטרנט הרשמי של קייזרסלאוטרן
* אתר למנויים בלבד עוזי דן, כדאי להיזכר בימים היפים של קייזרסלאוטרן, לפני שתרד לתהום הנשיה, באתר הארץ, 16 במרץ 2018
* קייזרסלאוטרן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555176105171
* GND: 4029261-7
* LCCN: n81108644
* MusicBrainz: 38b9a54d-6471-45ab-8f3a-d786da6670fe
* NARA: 10045697
* NKC: xx0041885
* VIAF: 157752488
* WorldCat (עם VIAF): 157752488

 |